കുന്നത്ത് യശോദ

ആദ്യ മലയാളി വനിതാ സർക്കസ് കലാകാരിയാണ് കുന്നത്ത് യശോദ.

 ജീവിത രേഖ 
കണ്ണൂർ ജില്ലയിലെ തലശ്ശേരിയിലാണ് ജനനം. കീലേരി കുഞ്ഞിക്കണ്ണൻ തലശ്ശേരിയിലെ സ്ഥാപിച്ച കേരളത്തിലെ ആദ്യ സർക്കസ് സ്കൂളിൽ പഠിക്കാൻ ചേർന്ന രണ്ട് പെൺകുട്ടികളിൽ ഒരാളായിരുന്നു യശോദ. തന്റെ അഞ്ചാം വയസ്സിലാണ് യശോദ കീലേരിയുടെ സ്കൂളിൽ പഠിക്കാൻ ചേരുന്നത്. സ്കൂളിൽ ചേർന്ന രണ്ടാമത്തെ ആളായ മാധവി പഠനം പൂർത്തിയാക്കാതെ പാതിവഴിക്ക് ഉപേക്ഷിച്ച് മടങ്ങുകയാണുണ്ടായത്.

ഫുട്ട് ആർക്കോബാറ്റ്സ്, ഹോൾഡർ പോൾ എന്നിവ പോലെയുള്ള ഗ്രൂപ്പ് ഇനങ്ങൾക്ക് പകരം ബോൾ ഡാൻസ്, കോണ്ടോർഷൻ ആക്റ്റ് തുടങ്ങിയ സോളോ നമ്പറുകൾ ആണ് യശോദ പഠിച്ച് പരിശീലിച്ചത്.

കീലേരിയുടെ ശിഷ്യനായ പരിയാലി കണ്ണൻ ആരംഭിച്ച കേരളത്തിലെ ആദ്യ സർക്കസ് കമ്പനിയായ പരിയാലീസ് മലബാർ ഗ്രാൻഡ് സർക്കസിന്റെ 1904 ഫെബ്രുവരി 20ന് നടന്ന ആദ്യ പ്രദർശനത്തിലെ ഏക വനിതയായിരുന്നു യശോദ.

 അവലംബം 

വർഗ്ഗം:മലയാളികളായ സർക്കസ് കലാകാരികൾ